يېمەكلىكنى تېخىمۇ توغرا يېيىشتىكى يەتتە خىل ئۇسۇل
توۋتياۋ تورى خەۋىرى، نۇر تورى تەرجىمىسى:گەرچە بىز ھەر كۈنى ئوخشاش بولمىغان ھەر خىل يېمەكلىكلەرنى يەۋاتقان بولساقمۇ، يېيىش ئ‍ۇسۇلىنىڭ توغرا بولماسلىق سەۋەبىدىن يېمەكلىكلەرنىڭ ئ‍وزۇقلۇق قىممىتىنى تولۇق قوبۇل قىلالمايۋاتىمىز. تۆۋەندە تۇرمۇشىمىزدا دائ‍ىم يەيدىغان يەتتە خىل يېمەكلىكنى تېخىمۇ توغرا يېيىش ئ‍ۇسۇلى توغرىسىدا ئ‍ورتاقلىشىمىز:1. بەرەڭگەغەربنىڭ مايدا پىشۇرۇلغان بەرەڭگە قەلەمچىسى دۆلىتىمىزگە كىرگەندىن كېيىن، گەرچە كىشىلەرنىڭ ئاساسلىق يېمەكلىكى بولالمىغان بولسىمۇ، لېكىن نۇرغۇن كىشىلەرنىڭ ياخشى كۆرىدىغان ئۇششاق يېمەكلىكى بولۇپ قالغان، بولۇپمۇ بالىلار بەك ئ‍امراق. لېكىن مايدا پىشۇرۇلغان بەرەڭگە قەلەمچىسى ئانچە ساغلام يېمەكلىك ئەمەس. بەرەڭگە ئەسلىدە ئوزۇقلۇق قىممىتى يۇقىرى يېمەكلىك، لېكىن ياغدا پىشۇرۇلغاندىن كېيىن، نۇرغۇن پايدىلىق ئېلېمېنتلار يوقاپ كېتىپ، ئەخلەت يېمەكلىككە ئايلىنىپ قالىدۇ.2. تۇخۇمتۇخۇمنىڭ ئوزۇقلۇق قىممىتى ناھايىتى يۇقىرى بولۇپ، ئۇنى پىشۇرۇپ يېگەندىن كېيىن قورساق تويىدۇ، ئەمما بەك يۇقىرى تېمپېراتۇرىدا پىشۇرغاندا تۇخۇمنىڭ ئىچىدىكى بەزى ئوزۇقلۇق تەركىبلەرنى بۇزغۇنچىلىققا ئۇچرايدۇ. شۇڭا چالاراق پىشۇرۇپ يېيىشنىڭ ئوزۇقلۇق قىممىتى تېخىمۇ يۇقىرى بولىدۇ.3. بانانبانان تەملىك بولۇپلا قالماستىن، ئوزۇقلۇق قىممىتىمۇ ئىنتايىن يۇقىرى بولۇپ، ۋىتامىن B ۋە C ئ‍ىنتايىن مول، يەنە ماگنىي ۋە كالىيمۇ بار. ئ‍ەمەلىيەتتە باناننى ئ‍اقلىغاندىكى يىپسىمان تالا ماددىسى بانانغا سۇ ۋە ئوزۇقلۇق يەتكۈزۈپ بېرىشىگە ياردەم بېرىدۇ ھەم ئوزۇقلۇق قىممىتى يۇقىرى بولغاچقا قوشۇپ يېسە بەدەنگە پايدىلىق.4. يېشىل كۆكتاتئەمەلىيەتتە كۆپ ساندىكى يېشىل كۆكتاتلارنى خام يېگەندە ئوزۇقلۇق قىممىتى تېخىمۇ يۇقىرى بولىدۇ. بۇنىڭ سەۋەبى قىزىتقاندىن كېيىن، كۆكتاتتىكى ۋىتامىن C، يوپۇرماق كىسلاتاسى، ۋىتامىن B1 ۋە B5نى زىيانغا ئۇچرىتىدۇ. ئەلۋەتتە ھەممىلا ئادەم خام كۆكتات يېيەلمەيدۇ. ئەمما ھېچ بولمىغاندا كۆكتات سالات ياكى خام سەي بىلەن كاۋاپنى ئوراپ يېيىش ئۇسۇلىنى سىناپ باقسا بولىدۇ.5. پەمىدۇرپەمىدۇرنىڭ تۈرى ناھايىتى كۆپ، يېيىش ئۇسۇلىمۇ كۆپ، ئۇنى خام يېسىمۇ، قورۇپ ۋە قاينىتىپ شورپا قىلسىمۇ ياكى قىيام قىلسىمۇ، ھەتتا قاقلاپ پىشۇرۇپ يېسىمۇ بولىدۇ. پەمىدۇرنى پىشۇرغاندىن كېيىن پەمىدۇر بىر قىسىم ئوكسىدلىنىشقا قارشى رېئاكتىۋلارنى قويۇپ بېرىدۇ، ئۇلارنىڭ راكقا قارشى تۇرۇش رولى بار. پەمىدۇرنى قورۇغاندا ئۇنىڭدىكى ئوزۇقلۇق تەركىبى ئادەم بەدىنى تەرىپىدىن تېخىمۇ ئاسان سۈمۈرۈلىدۇ.6. پىياز ۋە سامساقباش پىياز بىلەن سامساقنى ئۇششاق توغرىغاندا، ئاللىتسىن دەپ ئاتىلىدىغان بىر خىل ئوزۇقلۇق ماددا ئاللىتسىن ئېنزىمىنى قويۇپ بېرىدۇ. ئۇ ئادەم بەدىنى تەرىپىدىن قوبۇل قىلىنغاندا، باشقا بىرىكمىلەرنى ھاسىل قىلىش ئارقىلىق كېسەللىكنىڭ ھۇجۇمىدىن ساقلايدۇ. بۇنىڭدىن سىرت، باش پىياز ۋە سامساقنىڭ تەركىبىدە گۈڭگۈرت بار بولۇپ، توخۇ، كالا گۆشى ۋە جىگەر قاتارلىق تەركىبىدە تۆمۈر ۋە سىنك مول بولغان يېمەكلىكلەر بىلەن ناھايىتى ياخشى بىرىكەلەيدۇ.7. ئالمانۇرغۇن كىشىلەر ئالمىنى ئاقلاپ يېيىش ئ‍ادىتىنى يېتىلدۈرىۋالغان. لېكىن ئالما شۆپۈكىدە ئوكسىدلىنىشقا قارشى تۇرىدىغان ماددا بولۇپ، ئادەمنىڭ چوڭ مېڭىسى ۋە يۈرىكىگە پايدىلىق. شۇڭا ئالمىنى پاكىز يۇيۇپ بولغاندىن كېيىن، پوستىنى ئاقلىمايلا يېيىش تەۋسىيە قىلىنىدۇ.